Tolibjon Badinov. Tolibjon Badinov (1935 — 2001) — Bobur nomidagi Oʻsh davlat akademik oʻzbek musiqali-drama teatri artisti, Qirgʻiziston SSR xalq artisti. Biografiyasi. Tolibjon Badinov 1935-yil 4-avgustda Oʻzbekiston Respublikasi Andijon viloyati Izboskan tumani Chuvama qishlogʻida tugʻilgan. Koʻp yillik faoliyati davomida u 30 dan ortiq spektakllarda oʻynadi, asosan musiqali dramalarda bosh rollarni ijro etib muhlislar koʻnglidan munosib joy egalladi. 1980-yilda Qirgʻiziston SSRda xizmat koʻrsatgan artist faxriy unvoni bilan taqdirlangan. Uning sahnada yaratgan betakror obrazlari tomoshabinlar va mutaxassislar tomonidan yuqori baholandi. T.Badinov qoʻshiqlari, maqomlari yozilgan plastikalari Oʻzbekiston va Qirgʻiziston teleradiokompaniyalarining Oltin fondiga kiritilgan. 1988-yilda Qirgʻiziston SSR xalq artisti unvoni bilan taqdirlangan. U 2001-yil 6-mayda vafot etdi